

 **MINISTERUL SÃNÃTÃŢII**

 **INSPECŢIA SANITARĂ DE STAT**

 Str. Cristian Popişteanu nr.1-3, 010024, Bucureşti, ROMANIA

 Telefon: 021 / 3072557, email iss2@ms.ro

**RAPORT**

**referitor la acţiunea tematică de control pentru**

**verificarea conformităţii apelor de îmbăiere – IULIE 2024**

În conformitate cu Planul naţional de acţiuni tematice de control în sănătate publică pentru anul 2024 şi ţinând cont de atribuţiile Ministerului Sănătăţii de a asigura verificarea conformităţii apelor de îmbăiere, în calitate de autoritate competentă în acest domeniu *(HG nr. 88/2004 pentru aprobarea Normelor de supraveghere, inspecţie sanitară şi control al zonelor naturale utilizate pentru îmbăiere, cu modificările şi completările ulterioare, HG nr. 459/2002 privind aprobarea Normelor de calitate pentru apa din zonele naturale amenajate pentru îmbăiere, cu modificările şi completările ulterioare, HG nr. 546/2008 privind gestionarea calităţii apei de îmbăiere, cu modificările şi completările ulterioare, Ordinul nr. 119/2014 pentru aprobarea Normelor de igienă şi sănătate publică privind mediul de viaţă al populaţiei)*, Inspecţia Sanitară de Stat a organizat şi coordonat în perioada **01.07 – 30.08.2024** acţiunea tematică de control pentru verificarea conformităţii apelor de îmbăiere, cu două perioade de raportare (pentru luna iulie și august).

Obiectivele acţiunii tematice au constat în:

* evaluarea calităţii apei de îmbăiere în zone naturale neamenajate
* controlul zonelor naturale de îmbăiere amenajate
* verificarea respectării normelor de igienă la bazinele de înot, piscine şi ştranduri
* prelevare probe de apă.

În cadrul acestei acţiuni au fost efectuate următoarele controale:

* evaluarea calităţii apei de îmbăiere în zone naturale neamenajate pentru 5 zone catagrafiate;
* controlul zonelor naturale de îmbăiere amenajate pentru 22 zone catagrafiate;
* verificarea respectării normelor de igienă la 523 obiective din care 32 bazine de înot, 415 piscine şi 76 ştranduri.

Pentru deficienţele constatate în cadrul controalelor privind verificarea respectării normelor de igienă în zonele naturale amenajate, neamenajate, la bazinele de înot, piscine şi ştranduri au fost aplicate următoarele **sancţiuni contravenţionale:**

* **Amenzi: 85 în valoare de 416.800 lei**
* **Avertismente: 115**
* **Suspendarea activității la 5 obiective (4 piscine și 1 ștrand),** din Harghita și Neamț.

De asemenea, inspectorii sanitari **au interzis utilizarea apei de îmbăiere la 5 piscine.**

 Totodată, **s-au retras de la utilizare 140 litri produs biocid** deoarece nu s-a putut identifica termenul de valabilitate.

**I. Evaluarea calităţii apei de îmbăiere în zone naturale neamenajate**

În cele 5 puncte de monitorizare a calităţii apei de îmbăiere în zone naturale neamenajate (ex. Arad, Botoșani, Covasna, Tulcea) au fost recoltate 7 probe de apă care au fost conforme.

1. **Controlul zonelor naturale de îmbăiere amenajate**

În cele 22 puncte de monitorizare a calităţii apei în zone de îmbăiere amenajate (ex. Constanța, Ialomița, Sibiu, Tulcea) au fost recoltate 4 probe de apă care sunt conforme.

1. **Verificarea respectării normelor de igienă la bazinele de înot, piscine şi ştranduri**

Pe parcursul acţiunii de control la bazinele de înot, piscine şi ştranduri au fost recoltate 583 probe de apă, din care 400 probe au fost conforme (circa 68,6%), 172 probe au fost neconforme (circa 29,5%), iar 9 probe erau în lucru la data comunicării la Inspecția Sanitară de Stat a rapoartelor de control de către DSP-uri.

Normele de igienă privind bazinele de înot, piscine şi ştranduri fac referire în principal la următoarele aspecte: elemente legate de construcţia bazinelor/piscinelor, parametrii de analiză microbiologică şi frecvenţa de recoltare pentru apa de îmbăiere, evaluarea calităţii apei de îmbăiere, ritmului de primenire al apei şi de spălare şi dezinfecţie a bazinelor, registre, regulamente privind utilizarea piscinelor/bazinelor.

**Principalele neconformităţi privind normele de igienă în zonele naturale amenajate, neamenajate, la bazinele de înot, piscine şi ştranduri** identificate în cadrul controalelor efectuate de către inspectorii sanitari sunt:

- utilizarea apei de îmbăiere care nu corespunde normelor de calitate, conform reglementărilor legale;

- lipsa buletinelor de analiză privind calitatea apei de îmbăiere;

- lipsa planului de supraveghere și control intern;

- utilizarea produselor biocide cu termen de valabilitate expirat;

- lipsă marcaj adâncime apă;

- lipsă pediluviu;

- lipsa apei calde la dușuri;

- lipsă înregistrare parametrii calitate apă;

- lipsă registru pentru evidențe;

- lipsă dotare trusă sanitară la punctul de prim ajutor;

- neafișarea regulamentului pentru bazine de înot, piscine, ștranduri;

- nemonitorizarea calității apei de îmbăiere prin laboratoare;

- cantități insuficiente de produse biocide;

- neigienizarea vestiarelor;

- neîntreținerea bazinelor de înot;

- clorinarea insuficientă a apei de îmbăiere;

- nerespectarea ritmului de monitorizare a clorului rezidual liber;

- defecțiune la sistemul de clorinare;

- nerealizarea corespunzatoare a dezinfecției;

- neefectuarea cursurilor privind însușirea noțiunilor fundamentale de igienă;

- neasigurarea sau dotarea corespunzătoare a trusei de acordarea a primului ajutor.

Pentru asigurarea protecţiei sănătăţii, inspectorii sanitari vor continua acţiunile de control privind verificarea conformităţii apelor de îmbăiere pentru luna iulie 2024, la care au fost depistate deficienţe şi abateri de la prevederile legislative în vigoare.